
Строителят иска от собствениците на апартаменти в новоизграден жилищен блок да подпишат декларация, че абонатната станция и съоръженията към нея са изградени изцяло със средства на строителя и съответно след въвеждането им в експлоатация те да станат изключителна собственост на строителя, който може да сключва договори с Топлофикация както намери за добре, а собствениците на апартаменти няма да имат претенции към строителя или Топлофикация. От друга страна, в договорите за покупко-продажба е описано, че сградата се изпълнява и предава на купувача в следния вид и степен на завършеност – вкл. изградено помещение за абонатна станция, доставена и монтирана абонатна станция. Кой е собственик на абонатната станция и може да сключи договор с Топлофикация? Следва ли да има обезщетение за строителя?


 

Чия е собствеността над абонатна станция в новоизграден блок?
=============================================================

 

Съгласно чл. 38 от Закона за собствеността при сгради, в които етажи или части от етажи принадлежат на различни собственици, общи на всички собственици са земята, върху която е построена сградата, дворът, основите, външните стени, вътрешните разделителни стени между отделните части, вътрешните носещи стени, колоните, трегерите, плочите, гредоредите, стълбите, площадките, покривите, стените между таванските и избените помещения на отделните собственици, комините, външните входни врати на сградата и вратите към общи тавански и избени помещения, главните линии на всички видове инсталации и централните им уредби, асансьорите, водосточните тръби, жилището на портиера и всичко друго, което по естеството си или по предназначение служи за общо ползуване.


Поздрави,  

адв. Николина Митова  

тел. 0898 303092


